- Hindi News
- National
- किसान तनाछेदक से परेशान, वैज्ञानिकों की सलाह दवा बदलकर छिड़काव से होगा लाभ
किसान तनाछेदक से परेशान, वैज्ञानिकों की सलाह-दवा बदलकर छिड़काव से होगा लाभ
खेतों में धान के पौधे अब बढ़ने लगे हैं। इसके साथ ही किसानों को इधर तनाछेदक भी परेशान करने लगे हैं। कुरूद ब्लाक में इसका प्रकोप ज्यादा दिख रहा है। धमतरी में यह समस्या है। धमतरी ब्लाक के ग्राम भोथली, पुरी, कोलियारी, करेठा, शंकरदाह, सेहराडबरी, बिजनापुरी और कुरूद ब्लाक के ग्राम सांकरा, अंवरी, भाठागांव सहित अन्य गांवों में तनाछेदक की लगातार शिकायत मिल रही है।
अनेक किसान दो से तीन बार दवा का छिड़काव कर चुके हैं, फिर भी इस पर लगाम नहीं लग पा रही है। इस स्थिति में कृषि विज्ञान केन्द्र के वैज्ञानिक दवा बदल-बदलकर छिड़काव करने की सलाह दे रहे हैं। किसान हरिराम यादव, दुलारनाथ साहू, विसंभर ध्रुव, रामलाल साहू आदि ने कहा कि पौधे अभी एक से डेढ फीट ऊंचे हो चुके हैं, जिनमें तनाछेदक का प्रकोप हो गया है। दवा छिड़काव करने पर भी कीट नहीं मर रहे। मौसम साफ है, फिर भी इस बार समस्या ज्यादा है।
क्लोरेंटानीलीप्रोल का करें छिड़काव
तनाछेदक के लिए क्लोरेंटानीलीप्रोल का प्रति हेक्टेरयर 150 मिली छिड़काव करें। यदि इस दवा से राहत न मिले, तो तनाछेदक की दूसरी दवा का उपयोग करें। इसके अलावा किसान खेतों में पर्याप्त नाइट्रोजन, स्फूर, पोटाश आदि की मात्रा बरकरार रखने पर भी ध्यान दें।
धमतरी। करेठा स्थित अपने खेत में दवा का छिड़काव करता किसान प्रेमलाल।
ये हैं कारण
कीट वैज्ञानिक शक्ति वर्मा ने कहा कि फसल चक्र परिवर्तन न करने, धान के बाद धान की ही फसल लेने, रासायनिक उर्वरकों का असंतुलित उपयोग करने, खेतों में लगातार पानी भरकर रखने के कारण ही तनाछेदक का प्रकोप हो रहा है। कुरूद और धमतरी क्षेत्र में तनाछेदक की शिकायत ज्यादा आ रही है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva